August Herckman

Karl August Herckman (11. huhtikuuta 1843 Mäntyharju – 21. tammikuuta 1926 Mikkeli) oli suomalainen juristi ja moninkertainen valtiopäivämies. 

August Herckmanin vanhemmat olivat nimismies Karl Fabian Herckman ja  Maria Elisabet Stierwald ja puolisot vuodesta 1876 Lydia Calonius (k. 1889) ja vuodesta 1894 Alma Johanna Lackström (o.s. Adler). Herckman tuli ylioppilaaksi 1865 ja suoritti tuomarintutkinnon 1871, varatuomarin arvon hän sai 1874. Hän toimi Kuopion tuomiokapitulin sihteerinä 1877–1911 ja hoiti virkansa ohessa tuomiokapitulin notaarin tehtäviä 1880–1882 sekä 1886–1887. Hänelle myönnettiin laamannin arvonimi. Herckman oli Kuopion kaupunginvaltuuston jäsen 1878–1892 ja 1894–1899, valtuuston puheenjohtajana hän toimi kolmeen eri otteeseen. Herckman edusti Kuopion kaupunkia porvarissäädyssä valtiopäivillä 1888, 1891, 1894, 1897  ja 1899.Ylioppilasmatrikkeli 1853–1899 Viitattu 20.10.2020.

Herckman kuului ylioppilaana kolmannen kaksitoistikon nimellä tunnettuun ja kasööri Kola Paldanin johtamaan kuoroon, joka kiersi vuonna 1869 ympäri Suomea keräämässä konserteilla rahaa ylioppilastaloa varten. Vuonna 1882 hän kuului Muntra Musikanterien Moskovan kuoroon.Henkilötietoja, Iltalehti, 10.04.1923, nro 81, s. 4, Kansalliskirjaston digitaaliset aineistot

Taru Mäntysen vuonna 2001 suunnittelema Valtiopäivämiesten muistomerkki kunnioittaa August Herckmanin, Kustaa Killisen ja Ivar Kyanderin  valtiopäivillä 1897 tekemää tiettävästi ensimmäistä esitystä äänioikeuden myöntämisestä naisille valtiollisissa vaaleissa.Kuopion julkiset taideteokset, nro.  57 (Viitattu 20.10.2020)Naisten äänioikeutta esittäneille muistolaatta Kuopioon. HS, 29.2.2000. (Viitattu 20.10.2020)

Lähteet



Luokka: Suomalaiset juristit
Luokka: Kuopion kaupunginvaltuutetut
Luokka: Suomalaiset virkamiehet
Luokka:Suomen suuriruhtinaskunnan porvarissäädyn valtiopäivämiehet
Luokka:Vuonna 1843 syntyneet
Luokka:Vuonna 1926 kuolleet